
VENDIM
Nr.519, datë 25.7.2019

PËR MIRATIMIN E MARRËVESHJES NDRYSHUESE ME SHKËMBIM NOTASH, TË MARRËVESHJES SË HUAS, NDËRMJET REPUBLIKËS SË SHQIPËRISË DHE BANKËS NDËRKOMBËTARE PËR RINDËRTIM DHE ZHVILLIM (IBRD), PËR PROJEKTIN “OFRIMI I SHËRBIMEVE ME NË QENDËR QYTETARIN”

Në mbështetje të nenit 100 të Kushtetutës dhe të neneve 12, 19 e 23, të ligjit nr. 43/2016, “Për marrëveshjet ndërkombëtare në Republikën e Shqipërisë”, me propozim të Zëvendëskryeministrit, Këshilli i Ministrave

VENDOSI:

Miratimin e marrëveshjes ndryshuese me shkëmbim notash, të marrëveshjes së huas, ndërmjet Republikës së Shqipërisë dhe Bankës Ndërkombëtare për Rindërtim dhe Zhvillim (IBRD), për projektin “Ofrimi i shërbimeve me në qendër qytetarin”, sipas tekstit bashkëlidhur këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

ZYRA E GRUPIT TË BANKËS BOTËRORE
Praterstrasse 31/21
Vienna, Austria, 10200
LINDA VAN GELDER
Drejtor rajonal, Ballkani Perëndimor
Rajoni i Evropës dhe Azisë Qendrore
28 shtator 2018

SH. SË TIJ Arben Ahmetaj
Ministër
Ministria e Financave dhe Ekonomisë
Bulevardi “Dëshmorët e Kombit”
Tiranë
Shqipëri

I nderuar z. Ministër,
Republika e Shqipërisë: Projekti Ofrimi i Shërbimeve me në Qendër Qytetarin 
Huaja nr. 8521-AL
Rialokimi i fondeve ndërmjet kategorive të shpenzimeve

Ne i referohemi Marrëveshjes së Huas të nënshkruar ndërmjet Republikës së Shqipërisë (Huamarrësi) dhe Bankës Ndërkombëtare për Rindërtim dhe Zhvillim (Banka Botërore) të datës 23 shtator 2015, për projektin e lartpërmendur.
Në vijim të kërkesës Tuaj të datës 28 qershor 2018, kemi kënaqësinë t’Ju informojmë se Banka Botërore bie dakord për rialokimin e fondeve të parashikuara për kategorinë tre (3) të shpenzimeve në titullin “Kthimi i paradhënies së përgatitjes së projektit”, e cila nuk është disbursuar ende, tek kategoria dy (2) e projektit nën titullin “Mallra, punimeve, shërbime, jokonsulente dhe shërbime të konsulentëve, kostot e trajnimit dhe operative sipas pjesëve 1 (b), 1©, 2(b), 2(c) dhe 3(b) dhe (4) të Projektit”.
Tabela në shtojcën 2, Seksioni IV. A.2 të Marrëveshjes së Huas është  ndryshuar për rialokimin e fondeve brenda kategorive ekzistuese siç pasqyrohet në shtojcën e kësaj letre. 

Sinqerisht
Linda Van Gelder
Drejtor rajonal, Ballkani Perëndimor

Për dijeni Z. Erjon Luci, Zëvendësministër i Financave dhe Ekonomisë

Z. Patrizio Pagano, Drejtor Ekzekutiv, Banka Botërore

RCA 248423. WUI 64145. FAX (202) 477-6391
SH. SË TIJ Arben Ahmetaj						28 shtator, 2018

Shtojcë

Tërheqja e Shumave të Huasë
	Kategoria
	Shuma e Huas së Alokuar (e shprehur në euro)
	Përqindja e shpenzimeve që duhen financuar
(përfshirë tatimet)

	(1) Programi i shpenzime të miratuara
sipas pjesëve 1(a), 2(a) dhe 3(a) të
Projektit
	22,895,000
	100% deri në shumën e DLI-ve në
aneksin 2, të shtojcës 2, të
Marrëveshjes

	(2)Mallra, punime, shërbime jokonsulence,
dhe shërbime të konsulentëve, kostot e
trajnimit dhe operative sipas pjesëve 1(b),
1(c), 2(b), 2(c) dhe 3(b) dhe (4) të
Projektit
	6,326,242.02
	100%

	(3) Kthimi i paradhënies së përgatitjes së
projektit
	5,507.98
	Shuma e pagueshme në bazë të
seksionit 2.07 të Kushteve të
Përgjithshme

	(4) Tarifa fillestare
	73.250
	Shuma e pagueshme në bazë të
seksionit 2.03 të kësaj
Marrëveshjeje në përputhje me
seksionin 2.07(b) të Kushteve të
Përgjithshme

	(5) Niveli më i lartë i normës së
interesit ose primi i dyshemesë së normës
së interesit
	
	Shuma për t’u paguar në
përputhje me seksionin 2.08(c)
të kësaj Marrëveshjeje

	SHUMA TOTALE
	29.300.000

